open-index/open-wikipedia-markdown huggingface dataset:
அன்னா சுட்டீல் பெட்டிட்

** அன்னா சுட்டில் பெட்டிட்**  *(Hannah Steele Pettit)* (நவம்பர் 6, 1886 – செப்டம்பர் 10,1961)  ( அன்னா பார்டு சுட்டில் பெட்டிட் எனவும் அழைக்கப்படுபவர்) ஓர் அமெரிக்க வானியலாளர் ஆவார். இவர் தன் வாழ்நாளில் குறிப்பிட்த்தக்க காலத்தை யெர்க்கேசு வான்காணக உதவியாளராகப் பணிபுரிந்தார். இங்கு இவரும் இவரது கணவராகிய எடிசன் பெட்டிட்டும் இணைந்து சூரிய ஒளிமறைப்பின்போதான ஒளிமுகட்டின் ஒளிப்படங்களை வெளியிட்டனர்.

## இளமை
இவர் 1886 நவம்பர் 6 இல் பென்சில்வேனியா, கோட்டெசுவில்லியில் பிறந்தார்.

## கல்வி
இவர் சுவார்த்மோர் கல்லூரியில் படித்து வானியலில் 1908 இல் இளங்களைப் பட்டமும் 1912 இல் முதுகலைப் பட்டமும் பெற்ரார், இவர் முனைவர் பட்டம் பெற 1919 இல் சிகாகோ பல்கலைக்கழகம் சென்று,.  "h பெர்சேய் கொத்தின் 359 விண்மீன்களின் செவ்வியக்கத்தையும் இடமாறு தோற்றப் பிழைகளையும்" பற்றிய ஆய்வுரையை முடித்தார்.

## வாழ்க்கைப்பணி

சுவார்த்மோர் கல்லூரியில் பட்டம் பெற்ற இவர், சுப்பிரவுல் வாண்காணகத்தில் வானியல் நோக்கீட்டாளராகப் பணியில் சேர்ந்தார்.  இவர் முனைவர் பட்டத்துக்காக ஆய்வு செய்யும்போது, பெட்டிட் மவுண்ட் வில்சன் வான்காணகத்துக்கும் கார்னிகி அறிவியல் நிறுவனத்துக்கும் பணியாற்றிய இவர் பிறகு தன் வாழ்நாள் முழுவதும் அங்கேயே கழித்தார். இவர் தன் வாழ்நாள் பணிக்காலத்தில் பல சூரிய ஒளிமறைப்புகளை நோக்கீடு செய்ய சென்றுவந்துள்ளார்.. முதலில் இவர் 1918 இல் கொலராடோ, மத்தேசன் சூரிய ஒளிமறைப்புக்குச் சென்றுவந்தார்.. இரண்டாவதாக, 1923 இல் நியூ ஆம்ப்சயர் பாயின்ட் உலோமா சூரிய ஒளிமறைப்புக்குச் சென்றுவந்தார். சில ஆண்டுகள் கழித்து, இவர் 1930 இல் நிகழ்ந்த சூரிய ஒளிமறைப்பைக் காண, நியூ ஆம்ப்சயர் அனிலேக்குக்குச் சென்றுவந்தார். இறுதியாக, இவர் நியூ ஆம்ப்சயரில் இலங்காசுட்டரில் 1932 இல் நிகழ்ந்த சூரிய ஒளிமறைப்புக்கு சென்றுவந்தார்.

இவர் தன் வாழ்நாளில் பசிபிக் வானியல் கழக உறுப்பினராகத் தேர்வு செய்யப்பட்டார்.  இக்கழகத்தில் பணிசெய்யும்போது இவர் இக்கழகம் வெளியிட்ட பல அறிவார்ந்த கட்டுரைகளை மீள்பார்வை செய்துள்ளார்.

## வெளியீடுகள்
*  52 விண்மீன்களின் இடமாறு தோற்றப் பிழைகள்

## சொந்த வாழ்க்கை
இவர் தன் முனைவர் ப்ட்ட ஆய்வின்போது எடிசன் பெட்டிட்டை மணந்தார்ரிவருக்கு எலன் மர்யோரி என இருபெண் மகவுகள் உண்டு.. இவரது மூத்த மகள் 1922 இல் பிறந்தார்.. இவர் 1961 செப்டம்பர் 10 இல் கலிபோர்னியா, இலாசு ஏஞ்சலீசில் தன் 74 ஆம் அகவையில் இறந்தார், after suffering a severe stroke

## மேற்கோள்கள்

பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:1886 பிறப்புகள்
பகுப்பு:1961 இறப்புகள்
பகுப்பு:பெண் வானியலாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பாட்லிங் மணி

**பாட்லிங் மணி** ஒரு இந்திய திரைப்படக் கலைஞர் ஆவார்.

## தொழில் வாழ்க்கை
### ஊமைப் படங்கள்
ஊமைப்படங்கள் வெளிவந்த காலத்தில் பெரும்பாலும் மக்கள் ஏற்கெனவே அறிந்த புராண, வரலாற்றுக் கதைகளைக் கொண்டே படங்கள் தயாரிக்கப்பட்டன. இவற்றினிடையே, மக்களின் சுவாரசியத்தைக் கூட்டுவதற்காக கவர்ச்சி நடனங்கள், சாகசக் காட்சிகள் என்பன சேர்க்கப்பட்டன. அக்காலத்தில் இரண்டு சாகச (ஸ்டன்ட்) நடிகர்கள் இருந்தனர். ஒருவர் ஸ்டன்ட் ராஜு, மற்றவர் பேட்லிங் மணி.

### பேசும் படங்கள்
பேசும் படங்கள் வெளிவரத் தொடங்கிய பின்னரும் பெரும்பாலான தமிழ்த் திரைப்படங்கள் புராண, வரலாற்றுக் கதைகளையே கொண்டிருந்தன.

1936 ஆம் ஆண்டு முதலாவது தமிழ் அதிரடித் திரைப்படம் வெளியானது. பேட்லிங் மணி இத் திரைப்படத்தின் கதையை எழுதியதுடன் சாகசச் செயல்கள் புரியும் இளைஞனாக நடித்தார். மெட்ராஸ் மெயில் என்ற இத்திரைப்படம் மக்களால் விரும்பி வரவேற்கப்பட்டது.

மிஸ் சுந்தரி இவரது அடுத்த படமாகும். 1937 ஆண்டு வெளியான இப்படத்தில் பி. எஸ். சிவபாக்கியம் இவருடன் ஜோடி சேர்ந்து நடித்திருந்தார்.

சில ஆண்டுகளின் பின்னர் தாய் நாடு என்ற திரைப்படத்தில் நடித்தார். இந்தியா சுதந்திரமடைந்த 1947 ஆகஸ்ட் 15 ஆம் நாள் இத்திரைப்படம் வெளியானது.

### இயக்குநராக
1938 ஆம் ஆண்டு இவர் இயக்குநராகப் பணியாற்றிய ஒரேயொரு திரைப்படமான மெட்ராஸ் சி. ஐ. டி (அல்லது ஹரிஜன சிங்கம்) வெளியானது.

## திரைப்படங்களின் பட்டியல்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைப்பட இயக்குநர்கள்
லூக்கா மோத்ரிச்

**லூக்கா மோத்ரிச்** (*Luka Modrić* பிறப்பு 9 செப்டம்பர் 1985) குரோவாசிய தொழில்முறை கால்பந்து விளையாட்டாளர்.  எசுப்பானியக் கழகமான  ரியல் மாட்ரிட் அணியில் விளையாடும் மோத்ரிச்  குரோவாசியா தேசிய அணியின் அணித்தலைவராவார். மோத்ரிச் முதன்மையாக நடுக்கள வீரர் (காற்பந்துச் சங்கம்)#நடுக்கள வீரர்; இருப்பினும்  தாக்கும் நடுக்களத்தினராகவோ  காப்பு நடுக்களத்தினராகவோ, அல்லது  பின்னாலிருந்து ஆட்டத்தை  நிர்ணயிப்பவராகவோ விளையாடுகின்றார். மோத்ரிச் உலகளவில் மிகச்சிறந்த நடுக்கள விளையாட்டாளர்களில்  ஒருவராக பரவலாக ஏற்கப்படுகிறார்.

## கழக ஆட்டங்கள்
சதர் நகரில் பிறந்த  மோத்ரிச் 2002இல் டைனமோ சாக்ரெப் கழகத்திற்காக ஒப்பந்தம் செய்யப்பட்டார். சாக்ரெபில் தொடர்ந்து முன்னேறிவந்த மோத்ரிச் 2005இல் தனது முதல் ஆட்டத்தில் பங்கேற்றார். தொடர்ந்து மூன்று லீக் கோப்பைகளை வென்று 2007ஆம் ஆண்டின் சிறந்த விளையாட்டாளர் பட்டம் வென்றார்.  2008இல்  ஆங்கில பிரீமியர் லீக் கழகமான டொட்டான்காம் ஆட்சுபரில் இணைந்தார்.  அவ்வணி 50 ஆண்டு வரலாற்றில் முதன்முறையாக யூஈஎஃப்ஏ வாகையர் கூட்டிணைவு 2010–11 போட்டியில் காலிறுதி எட்ட பெரிதும் உதவியாக இருந்தார்.

2011–12 பருவத்திற்குப் பிறகு டொட்டானகாம் ஆட்சுபரிலிருந்து விலகி  ரியல் மாட்ரிட் அணிக்கு £30 மில்லியன் கட்டணத்திற்கு ஒப்பந்தம் செய்யப்பட்டார். Modrić signed a five-year contract with the Spanish club. அங்கு பயிற்சியாளர் கார்லோ அன்செலாட்டி மேற்பார்வையில் தன் திறனை வளர்த்துக்கொண்டு தங்கள் அணி  *லா டெசிமா* வெல்லவும்  2013–14 யூஈஎஃப்ஏ வாகையர் கூட்டிணைவின் *பருவத்தின் சிறந்த அணி* விருது பெறவும் பங்களித்தார்.  2016 முதல் 2018 வரை மூன்று வாகையர் கூட்டிணைவு வெற்றிகளைப் பெற்றுத் தந்தார். இந்த மூன்று ஆண்டுகளிலுமே  *பருவத்தின் சிறந்த அணி* விருதையும் 2016இல் லா லீகாவின் "சிறந்த நடுக்கள வீரர்" விருதையும் வென்றார். 2017இல்  யூஈஎஃப்ஏ வழங்கும் சிறந்த நடுக்கள வீரர் விருது பெற்றார்.

## பன்னாட்டுப் போட்டிகள்
மோத்ரிச் குரோவாசியாவிற்காக முதன்முதலில் மார்ச் 2006இல் அர்கெந்தீனாவிற்கு எதிரான ஆட்டத்தில் அறிமுகமானார். அது முதல் குரோவாசியா பங்கேற்கும் அனைத்துப் போட்டிகளிலும்  ஆடி வருகிறார். 2006, 2014, மற்றும் 2018 உலகக்கோப்பை காற்பந்து போட்டிகளில் பங்கேற்றுள்ளார். தனது முதல் பன்னாட்டு போட்டி கோலை இத்தாலிக்கு எதிராக அடித்துள்ளார். யூஈஎஃப்ஏ ஐரோ 2008இல் *போட்டியின் அணிக்கு*த் தேர்ந்தெடுக்கப்பட்டார். இப்பெருமைபெற்ற இரண்டாவது குரோவாசியர் இவராவார்.

## மேற்கோள்கள்

பகுப்பு:குரோவாசியக் காற்பந்தாட்ட வீரர்கள்
பகுப்பு:1985 பிறப்புகள்
பகுப்பு:2018 உலகக்கோப்பை காற்பந்து வீரர்கள்
பகுப்பு:2006 உலகக்கோப்பை காற்பந்து வீரர்கள்
பிலிப்பி கோட்டின்யோ

**பிலிப்பி கோட்டின்யோ கொரெயா** (*Philippe Coutinho Correia*, ; பிறப்பு: 12 சூன் 1992) பிரேசில் காற்பந்தாட்ட வீரர் ஆவார். இவர் பிரேசில் தேசிய அணியிலும்]], பார்சிலோனா கழகத்திலும் நடுக்களத் தாக்கும் வீரராக விளையாடி வருகிறார்.

இரியோ டி செனீரோ நகரில் பிறந்து வளர்ந்த கோட்டின்யோ, கிறித்தவரான கோட்டின்யோ 2012 ஆம் ஆண்டில் ஐன் என்பவரைத் திருமணம் புரிந்தார். வாஸ்கோ ட காமா இளைஞர் அணியில் விளையாட ஆரம்பித்தார். 2008 இல் இத்தாலியின் இன்டர் மிலான் கழகத்தில் €4&nbsp;மில்லியன் ஊதியத்தில் சேர்க்கப்பட்டார். 2013 சனவரியில், ஆங்கிலேய பிரீமியர் அணியின் லிவர்பூல் கழகத்தில் £8.5&nbsp;மிலியன் ஊதியத்தில் சேர்க்கப்பட்டார். பிரேசிலின் புகழ்பெற்ற கால்பந்து வீரர் பெலே கோட்டின்யோவிற்கு "பெரும் எதிர்காலம்" காத்திருக்கிறது என 2015 ஆம் ஆண்டில் கூறியுள்ளார். 2018 சனவரியில், கோட்டின்யோ €142 மில்லியனுக்கு ($170 மில்லியன்) பார்சொலோனாவுக்காக விளையாட ஏற்றுக் கொள்ளப்பட்டார். இது உலகின் காற்பந்தாட்ட வீரர்களுக்கான மூன்றாவது பெரிய கொடுப்பனவு ஆகும்.

கோட்டின்யோ 2010 இல் பன்னாட்டுப் போட்டிகளில் பிரேசில் அணீக்காக விளையாட ஆரம்பித்தார். இவர் 2015 அமெரிக்கக் கோப்பை, 2016 கோப்பா அமெரிக்கா நூறாண்டுகள் போட்டி, 2018 உலகக்கோப்பை காற்பந்து போட்டிகளில் விளையாடினார்.

## பன்னாட்டுப் பங்களிப்பு

பிரேசிலின் 14 வயதுக்குக் கீழானோரின் அணியில் விளையாட ஆரம்பித்த கோட்டின்யோ, 2009 ஆம் ஆண்டில் 17-வயதுக்குட்பட்டோருக்கான தென்னமெரிக்க கால்பந்து வாகையாளர் போட்டியில் விளையாடி மூன்று கோல்கள் எடுத்து பிரேசிலுக்கு வெற்றி தேடித் தந்தார்.

## மேற்கோள்கள்

## வெளி இணைப்புகள்

* 
*FC Barcelona profile
*

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:பிரேசில் கால்பந்தாட்ட வீரர்கள்
பகுப்பு:2018 உலகக்கோப்பை காற்பந்து வீரர்கள்
டிக் டிக் டிக் (2018 திரைப்படம்)

***டிக் டிக் டிக்*** (Tik Tik Tik) என்பது 2018 ஆம் ஆண்டில் வெளிவந்த ஒரு இந்தியத் தமிழ் அறிவியல் புனைவுத் திரைப்படம் ஆகும். இதனை சக்தி சௌந்தர்ராஜன் இயக்கியுள்ளார். 1963 இல் வெளியான கலை அரசி திரைப்படத்திற்குப் பின்னர் இந்தியாவில் தயாரிக்கப்பட்ட முதலாவது விண்வெளித் திரைப்படமாகும். இத்திரைப்படத்தில் ஜெயம் ரவி, ஆரன் அசீஸ், நிவேதா பெத்துராஜ் ஆகியோர் முக்கிய பாத்திரங்களில் நடித்துள்ளனர். 2016 அக்டோபரில் தயாரிப்பு ஆரம்பமானது. திரைப்பட முன்னோட்டம் 2017 ஆகத்து 15 இல் வெளியானது. 2016 சனவரி 26 இல் வெளியிடவிருந்த இத்திரைப்படம், 2018 சூன் 22 இல் வெளியானது.

## நடிகர்கள்
* ஜெயம் ரவி
*நிவேதா பெத்துராஜ்
* ரமேஷ் திலக்
* அர்ஜுனன் நந்தகுமார்
* ஜெயப்பிரகாஷ்
* ரித்திகா ஸ்ரீநிவாஸ்
* ஆரவ் ரவி

## மேற்கோள்கள்

## வெளியிணைப்புகள்
* 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெயம் ரவி நடித்த திரைப்படங்கள்
பகுப்பு:நிவேதா பெத்துராஜ் நடித்த திரைப்படங்கள்
யூடித் பைப்பர்

**யூடித் இலின் பைப்பர்** *(Judith Lynn Pipher)* (பிறப்பு: 1940) ஓர் அமெரிக்க வானியற்பியலாளரும் நோக்கீட்டு வானியலாளரும் ஆவார்.  இவர் உரோசெசுட்டர் பல்கலைக்கழகத்தின் வானியல் துறை தகைமைப் பேராசிரியர் ஆவார். இவர் 1979 முதல் 1994 வரையில் சி. ஈ. கே. மீசு வான்காணக இயக்குநராக இருந்தார்.  இவர் விண்வெளித் தொலைநோக்கிகளுக்கான அகச்சிவப்புக் கதிர் காணி அணிகளை உருவாக்கினார்.
## இளமையும் கல்வியும்

## ஆராய்ச்சிப் பணி

## தகைமைகளும் விருதுகளும்

இவர் உரோசெசுட்டர் பல்கலைக்கழகத்தில் இருந்து 2002 இல் சுசான் பி. அந்தோனி வாழ்நாள் சாதனை விருதைப் பெற்றார்.  இவர் 2007 இல் தேசியப் புகழ் மகளிர் கூட்த்தில் சேர்க்கப்பட்டார். அதிலிருந்து இவர் ஆட்சிப்பணிகளிலும் ஈடுபடலானார்.  கண்டுபிடிப்பு (*[[Discover (magazine)|Discover]]*) இதழின் 2009 ஆம் ஆண்டுக் கட்டுரை ஒன்று இவரை அகச்சிவப்புக் கதிர் வானியலின் தாய் எனப் பராட்டுகிறது. சிறுகோள் 306128  பைப்பர் இவரது நினைவாகப் பெயரிடப்பட்டது. இந்தப் பெயரீட்டு அலுவலகச் சான்று சிறுகோள் மையத்தால் 2019 ஜனவரி 31 இல் வெளியிடப்பட்டது ().

## சொந்த வாழ்க்கை
இவர் நியூயார்க் சார்ந்த செனக்கா அருவியில் வாழ்கிறார். இவர் செனக்கா அருங்காட்சியக குழும இயக்குநர்களின் துணைத்தலைவராக உள்ளார்.  இவர் ஒரு விதவையும் நான்கு கணவரின் குழந்தைகளுக்குப் புரவலரும் ஆவார்..

## மேற்கோள்கள்
 

பகுப்பு:1940 பிறப்புகள்
பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
புரோடாக்டினியம்(V) ஆக்சைடு

**புரோடாக்டினியம்(V) ஆக்சைடு** *(Protactinium(V) oxide)* என்பது Pa2O5. என்ற வாய்ப்பாட்டைக்  கொண்ட கனிம வேதியியல் சேர்மம் ஆகும். ஐதரசனைப் பயன்படுத்தி இதை ஒடுக்க வினைக்கு உட்படுத்தினால் புரோடாக்டினியம்(IV) ஆக்சைடு உருவாகிறது. ஆர்சிடிட்டு வி. குரோசு முதன்முதலில் 1927 ஆம் ஆண்டு 2 மில்லிகிராம் சேர்மத்தைத் Pa2O5 தயாரித்தார். புரோடாக்டினியம்(V) ஆக்சைடு அடர் நைட்ரிக் அமிலத்தில் கரைவதில்லை. ஆனால் ஐதரோ புளோரிக் அமிலம் மற்றும் HF + H2SO4 கலவை ஆகியவற்றில் கரைகிறது. உயர் வெப்பநிலைகளில் கார உலோகங்கள் மற்றும் காரமண் உலோகங்களின் திண்ம ஆக்சைடுகளுடன் வினை புரிகிறது 

பிற புரோடாக்டினியம் சேர்மங்களைப் போல புரோடாக்டினியம்(V) ஆக்சைடும் கதிரியக்கத் தன்மையும், நச்சுத்தன்மையும்  கொண்டது ஆகும். அரிதாகக் கிடைக்கும் இது மிககுறைவான் தொழில்நுட்பப் பயன்களைக் கொண்டுள்ளது. Nb, Mg, Ga மற்றும் Mn ஆகிய தனிமங்களின் கலப்பு ஆக்சைடுகள் 0.005–0.52% Pa2O5 உடன் மாசாக கலக்கப்பட்டு உயர்வெப்பநிலைகளில் (1300 °செல்சியசு வரை) மின்காப்புப் பொருளாக பீங்கான் மின்தேக்கிகளில் பயன்படுத்தப்படுகிறது.  

## மேற்கோள்கள்

பகுப்பு:புரோடாக்டினியம்(V) சேர்மங்கள்
பகுப்பு:ஆக்சைடுகள்
இட்ரியம்(III) சல்பேட்டு

**இட்ரியம்(III) சல்பேட்டு** *(Yttrium(III) sulfate*  என்பது  Y2(SO4)3  என்ற வாய்ப்பாட்டைக் கொண்ட கனிம வேதியியல் சேர்மம் ஆகும். வெண்மை நிறத்துடன் காணப்படும் இட்ரியத்தின் சல்பேட்டு உப்பான இச்சேர்மம் நீரில் கரைகிறது. இட்ரியம் செசுகியுசல்பேட்டு, இட்ரியம் சல்பேட்டு என்ற பெயர்களாலும் இதை அழைக்கிறார்கள்.  
 
## வினைகள்

இட்ரியம்(III) சல்பேட்டு சேர்மம் சீசியம் சல்பேட்டுடன் வினைபுரிந்து டிரைசல்பேட்டோயிட்ரேட்டு(III) சேர்மத்தைக் கொடுக்கிறது.
* Y2(SO4)3 + 3Cs2SO4 → 2Cs3[Y(SO4)3]

ருபீடியம் சல்பேட்டுடன் இட்ரியம்(III) சல்பேட்டு வினைபுரிந்து ருபீடியம் டிரைசல்பேட்டோயிட்ரேட்டு(III) சேர்மத்தைக் கொடுக்கிறது.
* Y2(SO4)3 + Rb2SO4 → Rb3[Y(SO4)3]
பொட்டாசியம் சல்பேட்டுடன் இட்ரியம்(III) சல்பேட்டு வினைபுரிந்து பொட்டாசியம் டிரைசல்பேட்டோயிட்ரேட்டு சேர்மத்தைக் கொடுக்கிறது.

* Y2(SO4)3 + 3K2SO4 → 2K3[Y(SO4)3]

## தயாரிப்பு
இட்ரியம் ஐதராக்சைடுடன் கந்தக அமிலத்தைச் சேர்த்து வினைபுரியச் செய்வதால் இட்ரியம்(III) சல்பேட்டு உருவாகிறது.
2Y(OH)3 + 3H2SO4 → Y2(SO4)3 + 6H2O.
## மேற்கோள்கள்

பகுப்பு:இட்ரியம் சேர்மங்கள்
பகுப்பு:சல்பேட்டுகள்
கோரேகாவ் போர்

**கோரேகாவ் போர்** (**Battle of Koregaon**) என்பது 1881 சனவரி 1 அன்று பிரித்தானிய கிழக்கிந்திய நிறுவனம் மற்றும் மராத்தியப் பேரரசின்  பேஷ்வாவின் படைகளுக்கு இடையில் கோரேகான் பீமா என்ற இடத்தில் நடந்த போரைக் குறிப்பது ஆகும். இந்தப் போரில் பிரித்தானியப் படையின் சார்பில் போரிட்ட வீரர்களில் மராத்திய தலித்துகளான மஹர் இனத்தவர் பெரும்பான்மையாக இருந்தனர்.

பேஷ்வா இரண்டாம் பாஜி ராவ் தலைமையில் 28 ஆயிரம் மராட்டியர்களைக் கொண்ட படையைக் கொண்டு புனேயை தாக்க முற்பட்டார். தாக்க செல்லும் வழியில், 800 படை வீரர்களைக் கொண்ட கிழக்கிந்திய கம்பெனியின் படைப்பிரிவு ஒன்றை அவர்கள் எதிர்கொண்டனர். அது புனேயில் பிரித்தானிய துருப்புக்களின் வலிமையை அதிகரிப்பதற்காக சென்று கொண்டிருந்தது. கோரேகாவில் இருந்த கிழக்கிந்திய படையுடன் சண்டையிடுவதற்காக பேஷ்வா தன்னுடைய இரண்டு ஆயிரம் படைவீரர்கள் கொண்ட பிரிவையும் அனுப்பினார். கேப்டன் பிரான்சிஸ் ஸ்டாண்டனின் தலைமையின் கீழ், கிழக்கு இந்திய கம்பனியின் இந்த குழு கிட்டத்தட்ட 12 மணி நேரம் பேஷ்வாவின் படைகளை எதிர்கொண்டது. ஒரு பெரிய பிரித்தானிய படை உதவிக்கு வரும் சூழ்நிலை ஏற்பட்டால் வெற்றி எளிதாக இருக்காது என்று அஞ்சிய பேஷ்வாவின் படை பின்வாங்கிச் சென்றது.

அந்தப் போர் வெற்றியின் நினைவாக ஆங்கிலேயர்களால் கோரேகாவ் பீமாவில்  வெற்றித் தூண் நிறுவப்பட்டது. வெற்றித் தூணில் போரில் கொல்லப்பட்ட 49 வீரர்களின் பெயர்கள் பொறிக்கப்பட்டன. இதில் 22 பேர் மஹர் தலித் வீரர்களின் பெயரும் அடங்கும்.

இந்தப் போர் வெற்றியை உயர் ஜாதி பேஷ்வாக்களின் மீதான தங்களின் வெற்றியின் ஒரு அடையாளமாகவும் தங்களின் முன்னோர்களை நினைவுகூரும் விதமாக, ஒவ்வோர் ஆண்டும் சனவரி 1ஆம் தேதி, அந்த நினைவிடத்துக்குச் சென்று, மஹார் இன மக்கள் கொண்டாடுகின்றனர். 2018 ஆம் ஆண்டு சனவரி மாதம் 1 ஆம் தேதி, பீமா கோரேகாவ் போர் வெற்றியின் 
200வது ஆண்டு நினைவு நாளன்று அஞ்சலி செலுத்தச் சென்ற தலித் மக்கள் மீது தாக்குதல் நடத்தப்பட்டதால் பகுஜன் படைகள் மற்றும் பிராமணிய சக்திகளுக்கு இடையே மோதல்கள் ஏற்பட்டன.  வன்முறை வெடித்தது, ஒருவர் கொல்லப்பட்டார், பலர் காயமடைந்தனர். இந்த சம்பவத்தில் ஏராளமான வாகனங்கள் அடித்து நொறுக்கப்பட்டன.
## மேற்கோள்கள்

பகுப்பு:மகாராட்டிர வரலாறு
பகுப்பு:ஆங்கிலேய-மராட்டியப் போர்கள்
பகுப்பு:புனே மாவட்டம்
ஆனந்த மடம்

***ஆனந்த மடம்*** 1953 ஆம் ஆண்டு வெளியான ஒரு இந்திய மொழிமாற்றுத் திரைப்படமாகும். *ஆனந்த் மத்* என்ற தலைப்பில் 1952 ஆம் ஆண்டு வெளியான இந்தித் திரைப்படம் தமிழ்மொழிக்கு மாற்றப்பட்டு வெளியிடப்பட்டது. ஹேமன் குப்தா இயக்கத்தில் உருவான இத்திரைப்படத்தில் பிரிதிவிராஜ்கபூர், கீதா பாலி ஆகியோர் முக்கிய கதாபாத்திரங்களில் நடித்தனர். வங்க மொழி எழுத்தாளர் பங்கிம் சந்திர சட்டர்ஜி எழுதிய ஆனந்த மத் என்ற புதினத்தைத் தழுவி இத்திரைப்படம் உருவாக்கப்பட்டது.

ஹேமந்த் குமார் இசையமைத்த இத்திரைப்படத்தில் *வந்தே மாதரம்* பாடல் இடம்பெற்றுள்ளது.

## மேற்கோள்கள்

## வெளி இணைப்புகள்
* - இத்திரைப்படத்திலிருந்து லட்சுமி சங்கர் பாடிய ஒரு பாடல்

பகுப்பு:1953 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
இருளுக்குப் பின்

***இருளுக்குப் பின்*** 1954 ஆம் ஆண்டு வெளியான ஒரு இந்திய தமிழ் மொழிமாற்றுத் திரைப்படமாகும். 1953 ஆம் ஆண்டு வெளியான *பொன்கதிர்* என்ற மலையாளப்படம் தமிழ்மொழிக்கு மாற்றம் செய்யப்பட்டு வெளியிடப்பட்டது. ஈ. ஆர். கூப்பர் இயக்கத்தில் உருவான இத்திரைப்படத்தில் பிரேம் நசீர், லலிதா ஆகியோர் முக்கிய கதாபாத்திரங்களில் நடித்திருந்தனர். பிரதர் லட்சுமணன் இசையமைத்திருந்தார்.

## மேற்கோள்கள்

பகுப்பு:1954 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
தாண்டலம்(V) புரோமைடு

**தாண்டலம்(V) புரோமைடு** *(Tantalum(V) bromide)* என்பது Ta2Br10 என்ற வாய்ப்பாட்டைக் கொண்ட கனிம வேதியியல் சேர்மம் ஆகும் . குறுக்குக் காந்தவிசை எனப்படும் டயா காந்தப்பண்பைக் கொண்ட இச்சேர்மம் மஞ்சள் நிறத்தில் உள்ளது. எளிதில் நீராற்பகுப்பு அடைகிறது. விளிம்பில் பகிர்ந்து கொள்ளும் ஈரெண்முகக் கட்டமைப்பை தாண்டலம்(V) புரோமைடு ஏற்கிறது. அதாவது இரண்டு சதுரசாய்தளக் கோபுர TaBr5  துணை அலகுகள் புரோமைடு ஈந்தணைவி பாலத்தால் இணைக்கப்பட்ட்டுள்ளது என்பது இதன் பொருளாகும். நையோபியம் மற்றும் தாண்டலம் பெண்டாகுளோரைடுகளும், பெண்டா அயோடைடுகளும் இதே கட்டமைப்பு நோக்குருவை பகிர்ந்து கொள்கின்றன .

## தயாரிப்பு

உயர் வெப்பநிலைகளில் ஒரு குழல் உலையில் புரோமின் உடன் தாண்டலம் உலோகம் அல்லது தாண்டலம் கார்பைடு சேர்த்து வினைபுரியச் செய்யும் முறையில் வழக்கமாக தாண்டலம்(V) புரோமைடு தயாரிக்கப்படுகிறது. டாண்ட்டலத்திற்கு முன்னதாக இடம்பெறும் தனிமங்களின் புரோமைடுகளுக்குப் பதிலாக சில சமயங்களில் குளோரைடுகள் விரும்பப்படுகின்றன. ஏனெனில் நீர்ம நிலை புரோமினைக் காட்டிலும் வாயுநிலை குளோரினைக் கையாளவது எளிமையாக இருக்கும். மற்ற மூலக்கூற்று ஆலைடுகளைப் போல தாண்டலம்(V) புரோமைடும் கார்பன் டெட்ராகுளோரைடு போன்ற முனைவற்ற கரைப்பான்களில் கரைகிறது. (1.465 கி/100 மி.லி 30 °செல்சியசில்) ஆனால் இது பல கரைப்பான்களுடன் வினைபுரிகிறது .

## மேற்கோள்கள்

பகுப்பு:தாண்டலம்(V) சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:புரோமின் சேர்மங்கள்
ஏடன் அசார்டு

**ஏடன் மைக்கேல் அசார்டு** (*Eden Michael Hazard*, ; பிறப்பு 7 சனவரி 1991) பெல்ஜிய தொழில்முறை காற்பந்தாட்ட வீரர். இவர் ஆங்கிலக் கழகம் செல்சீக்கும்  பெல்ஜியம் தேசிய அணிக்கும் விளையாடுகிறார். முதன்மையான தாக்கும் நடுக்கள வீரராகவும்  பரந்த நடுக்களத்தவராகவும் ஆடுகிறார். அசார்டின் புதுசிந்தனை, விரைவு, மற்றும் தொழில்நுட்பத் திறன் பெரிதும் பாராட்டப்படுகின்றது.  "மீச்சிறந்த பந்து கடத்துநராகவும்" அறியப்படுகிறார்; இவரது ஆட்டப்பாணியை பல பயிற்சியாளர்களும் சக விளையாட்டாளர்களும் ஊடகத்தினரும் பாராட்டுகின்றனர். பாலோன் தி'ஓர் (1956-2009) வெற்றியாளர்களான லியோனல் மெஸ்ஸி, கிறிஸ்டியானோ ரொனால்டோ ஆகியோருடன் ஒப்பிடப்படுகின்றார். அசார்டை பயிற்சியாளர்களும் சக விளையாட்டாளர்களும் ஊடக விமரிசகர்களும் உலகின் சிறந்த காற்பந்தாட்டக்காரர்களில் ஒருவராக தரவரிசைப்படுத்துகின்றனர்.
## மேற்கோள்கள்

பகுப்பு:பெல்ஜியக் காற்பந்தாட்ட வீரர்கள்
பகுப்பு:1991 பிறப்புகள்
பகுப்பு:2018 உலகக்கோப்பை காற்பந்து வீரர்கள்
உருபீடியம் சல்பேட்டு

**ருபீடியம் சல்பேட்டு** *(Rubidium sulfate)* என்பது Rb2SO4 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். ருபீடியத்தின் சல்பேட்டு உப்பான இச்சேர்மத்தின் மூலக்கூற்று எடை 266.999 கிராம்/மோல் ஆகும்.ருபீடியம் ஐதரசன் சல்பேட்டு என்ற அமில சல்பேட்டும் அறியப்படுகிறது.
 
## வினைகள்

இட்ரியம் சல்பேட்டுடன் ருபீடியம் சல்பேட்டு வினைபுரிந்து Rb3[Y(SO4)3] உருவாகிறது. 
* Y2(SO4)3 + Rb2SO4 → Rb3[Y(SO4)3].

கந்தக அமிலத்துடன் இது வினைபுரிந்து ருபீடியம் ஐதரசன் சல்பேட்டு என்ற அமில சல்பேட்டைக் கொடுக்கிறது. 
* Rb2SO4 + H2SO4 → 2RbHSO4

## மேற்கோள்கள்

பகுப்பு:உருபீடியம் சேர்மங்கள்
பகுப்பு:சல்பேட்டுகள்
சிர்க்கோனியம்(II) ஐதரைடு

thumb | வலது
 
**சிர்க்கோனியம்(II) ஐதரைடு** *(Zirconium(II) hydride)* என்பது ZrH2 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். லேசர் நீக்கம் மூலம் தாழ்வெப்பநிலையில் இச்சேர்மம் தனித்துப் பிரித்தெடுக்கப்படுகிறது . 

திராக்கு சமன்பாடு, ஆர்ட்ரீ-போக் முறை, சார்பியல் விசைக் கணக்கீட்டு ஆய்வுகள் போன்ற  ஆய்வுகளில் சிர்க்கோனியம்(II) ஐதரைடு பெரும்பாலும் ஆய்வுப்பொருளாக எடுத்துக் கொள்ளப்படுகிறது. நிலைத்தன்மை, வடிவியில் மற்றும் MH4, MH3, MH2, அல்லது MH. போன்ற வாய்ப்பாடுகளைக் கொண்ட ஐதரைடுகளின் ஆற்றல்கள் முதலியன இந்த ஆய்வுகளில் ஆராயப்படுகின்றன. 

இருமுகிக் கட்டமைப்பில் (C2v) சிர்க்கோனியம்(II) ஐதரைடு காணப்படுகிறது. மேலும் இச்சேர்மத்தில் ஐதரசனும் சிர்க்கோனியமும் முறையே −1 மற்றும் +2 என்ற முறையான ஆக்சிசனேற்ற நிலைகளில் காணப்படுகின்றன. ஏனெனில் சிர்க்கோனியத்தின் மின்னெதிர் தன்மை ஐதரசனின் மின்னெதிர்தன்மையைக் காட்டிலும் குறைவாகும். MH2 (M = Ti-Hf) என்ற வாய்ப்பாட்டைக் கொண்ட உலோக ஐதரைடுகளின் நிலைப்புத்தன்மை அணு எண் அதிகரிக்க அதிகரிக்க குறைகிறது.

## மேற்கோள்கள்

பகுப்பு:சிர்க்கோனியம்(II) சேர்மங்கள்
பகுப்பு:ஐதரைடுகள்
புரோடாக்டினியம்(IV) ஆக்சைடு

**புரோடாக்டினியம்(IV) ஆக்சைடு** *(ProtactiniumI(V) oxide )* என்பது  PaO2. என்ற வாய்ப்பாட்டைக் கொண்ட கனிம வேதியியல் சேர்மம் ஆகும். ஐதரசனைப் பயன்படுத்தி புரோடாக்டினியம்(V) ஆக்சைடை 1500° செல்சியசு வெப்பநிலை ஒடுக்க வினைக்கு உட்படுத்தினால் புரோடாக்டினியம்(IV) ஆக்சைடு உருவாகிறது. கருப்பு நிறமுடைய இந்த ஆக்சைடு H2SO4, HNO3 அல்லது HCl போன்ற அமிலங்களில் கரைவதில்லை. ஆனால் ஐதரோ புளோரிக் அமிலத்தில் கரைகிறது. 

பிற புரோடாக்டினியம் சேர்மங்களைப் போல புரோடாக்டினியம்(V) ஆக்சைடும் கதிரியக்கத் தன்மையும், நச்சுத்தன்மையும்  கொண்டது ஆகும். அரிதாகக் கிடைக்கும் இது மிககுறைவான் தொழில்நுட்பப் பயன்களைக் கொண்டுள்ளது.

## மேற்கோள்கள்

பகுப்பு:புரோடாக்டினியம் சேர்மங்கள்
பகுப்பு:ஆக்சைடுகள்
பகுப்பு:புளோரைட்டு படிகக் கட்டமைப்பு
அகமது மூசா

**அகமது மூசா** (*Ahmed Musa*, 14 அக்டோபர் 1992) நைஜீரிய தொழில்முறை காற்பந்தாட்ட வீரர். இவர் ஆங்கிலக் கழகம் லெஸ்டர் சிட்டி அணியிலும்  நைஜீரிய தேசிய அணியிலும் முன்களத்திலும் நடுக்களத்திலும் ஆடுகிறார். உலகக்கோப்பை ஆட்டமொன்றில்  ஒன்றுக்கு மேற்பட்ட கோல்கள் எடுத்த முதல் நைஜீரியராக உள்ளார்; 2014 உலகக்கோப்பை காற்பந்து போட்டியில் குழு ஆட்டத்தில் அர்கெந்தீனாவிற்கு எதிராக இரண்டு முறை கோல் அடித்தார். தவிரவும் இரண்டு பீபா உலகக்கோப்பைகளில் கோல் எடுத்த முதல் நைஜீரியரியராகவும் விளங்குகிறார்; 2018 உலகக்கோப்பையில் குழு  ஆட்டத்தில் ஐசுலாந்திற்கு எதிராக இரண்டு கோல்கள் எடுத்துள்ளார்.
## மேற்கோள்கள்

பகுப்பு:நைஜீரிய கால்பந்தாட்ட வீரர்கள்
பகுப்பு:2018 உலகக்கோப்பை காற்பந்து வீரர்கள்
பகுப்பு:1992 பிறப்புகள்
துத்தநாக மாலிப்டேட்டு

**துத்தநாக மாலிப்டேட்டு** *(Zinc molybdate)* என்பது ZnMoO4 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். வெண்மை நிறமியாகக் காணப்படும் இதை அரிமானத் தடுப்பியாகப் பயன்படுத்துகின்றனர். சோடியம் மாலிப்டேட்டு போன்ற நன்கு கரையக்கூடியவை அதிக அளவுகளில் நச்சுப்பொருளாகச் செயல்படுகின்ற அதேவேளையில் துத்தநாக மாலிப்டேட்டு நீரில் கரைவதில்லை என்பதால் அது நச்சுத்தன்மையற்றதாகக் கருதப்படுகிறது. குரோமேட்டுகள் அல்லது ஈய உப்புகளைக் காட்டிலும் மாலிப்டேட்டுகள் குறைவான நச்சுத்தன்மையைக் கொண்டுள்ளன. இதனால் இவ்வுப்புகள் அரிமானத்தடுப்பியாகப் பயன்படும் மாற்றாக கருதப்படுகின்றன. கரையும் உப்பு கலவைகளில் இருந்து சிக்கல் ஏதுமில்லாமல் கரையாத துத்தநாக மாலிப்டேட்டுகள் படிகமாகின்றன.
 
## மேற்கோள்கள்

## புற இணைப்புகள்
*Improved corrosion-inhibiting pigments

பகுப்பு:துத்தநாக சேர்மங்கள்
பகுப்பு:மாலிப்டேட்டுகள்
ராவுத்த குமாரசாமி

**ராவுத்த குமாரசாமி**  கொங்கு நாட்டில் வாழும்  கொங்கு வேளாளர் கவுண்டர் இனத்தின் கண்ணன் கூட்டத்தாரின் குல தெய்வங்களில் ஒன்று. இவருக்கான கோயில் தமிழ்நாட்டின் கொங்கு நாட்டின், சிவகிரியை அருகில் காகம் என்னும் கிராமத்தில் உள்ளது. ராவுத்த குமாரசாமியை கொங்கு வேளாளரில் "கண்ணன்" கூட்டத்தினர் குலதெய்வமாக வழிபட்டுவருகின்றனர். ராவுத்தர்கள் என்பவர்கள் ஒரு தமிழ் நாட்டின் முசுலிம்களிலேயே உயரடுக்கு முசுலிம்கள் ஆவார், குதிரை வீரர்களான இவர்கள் ஒரு காலத்தில் இந்து கொங்கு வெள்ளாளர் கவுண்டர் இனத்தின் கண்ணன் கூட்டத்தாரின் மூதாதையர்கள் ஓரு பெரும் சங்கடத்தில் இருந்தபோது, குதிரை வீரர்களான ராவுத்தர்கள் அவர்களை பாதுகாப்பாத்தினர், அவர்களின் குலம் தழைக்க உதவியவர்கள். இதனாலேயே இவரை குமாரசாமிக்கும் தங்களுக்கும் காவல் தெய்வமாகவும், குமாரசாமியை (முருகப்பெருமான் அவதாரம்) குலசாமியாகவும் இம்மக்கள் வணங்குகின்றனர்.

## கோயில் வரலாறு
சில ஆண்டுகளுக்கு முன்புவரை 890 ஆண்டுகளாக வயல்வெளியில் கூரைக்கடியில் சுதையில் அமைக்கப்பட்டு இருந்த ராவுத்த குமாரசாமி சிலைகளுக்கு ஆகம முறைப்படி கோயில் கட்ட கொங்கு வெள்ளாள கண்ணன் கூட்டத்தார் விரும்பினர். அவர்கள் தங்களது பாசூர் சின்ன மட குல குருக்கள், சிவாச்சார்யார்கள், ஸ்தபதிகள் மற்றும் முன்னோர்கள்  ஆலோசனைப்படி முக்கிய மூர்த்தியான குமாரசாமியாகிய முருகப்பெருமானுக்கு கற்சிலை அமைக்கப்பட்டது.அபிஷேக மூர்த்தியான ராவுத்தகுமாரசாமிக்கு பின் உள்ள ராவுத்தர் சாமிகளுக்கு வேங்கை மரத்தால் சிலைகள் செய்யப்பட்டட்டு வழிபடப்படுகிறது. கருவரையின் முன்பகுதியில் இருபுறமும் சித்தர்கள் யோக நிலையில் வீற்றிருக்கின்றனர். இவர்களது பெண் தெய்வமாக வீரமாத்தி அம்மன் சிலையும், முன்னோர் சிலைகளும் ராவுத்த குமாரசுவாமி கோவிலின் வடபுறம் மற்றொரு பெரிய விமானத்துடன் அமைக்கப்பட்டு உள்ளது. விநாயகப்பெருமான் , சப்த கன்னிமார்கள், தனித்தனி சந்நிதிகள் கோவில் உட்பகுதியில் உள்ளது. கோவிலின் வெளிப்பகுதியில் கருப்பணசுவாமிகளுக்கும் தனியாக சந்நிதி உள்ளது. ராவுத்த குமாரசாமி கோயிலானது குமாரசுவாமிக்கு மிகப்பெரிய விமானம் அமைப்புடனும், ராவுத்தருக்கு மினாரா போன்றும் என்று வித்தியாசமான அமைப்பைக் கொண்டுள்ளது. கோயிலின் முன்புற வாயிலில் வாளை உயர்த்திப் பிடித்து அமர்ந்தவாறும், பச்சைத்துலுக்க ராவுத்தர் வாயில் சுருட்டுடன் கைலி உடுத்தி ஒருக்களித்துப் படுத்தவாறும் என வெவ்வேறு நிலைகளில் ராவுத்தர் சிலைகள் காணப்படுகின்றன. கருவறையில் குமாரசாமியான முருகப்பெருமானுக்கு பின்னால், காவல் தெய்வமாக பீடத்தில் வாளை உயர்த்திப் பிடித்தவண்ணம், ஒரு கால் தொங்கவிட்டு அமர்ந்த நிலையில் இரு ராவுத்தர்கள் உள்ளனர்.

## மேற்கோள்கள்

பகுப்பு:தமிழர் நாட்டுப்புறத் தெய்வங்கள்
பகுப்பு:கொங்கு
தெலூரியம் டெட்ராபுரோமைடு

**தெலூரியம் டெட்ராபுரோமைடு** *(Tellurium tetrabromide)* என்பது TeBr4 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். தெலூரியம் டெட்ராகுளோரைடு போன்ற நான்கு மூலக்கூற்று கட்டமைப்பையே தெலூரியம் டெட்ராபுரோமைடும் பெற்றுள்ளது . தெலூரியத்துடன் புரோமினை வினைபுரியச் செய்து இதைத் தயாரிக்கிறார்கள். ஆவிநிலையிலுள்ள தெலூரியம் டெட்ராபுரோமைடு பிரிகை அடைகிறது :.

:TeBr4  TeBr2 + Br2

உருகிய நிலையில் உள்ளபோது TeBr3+ மற்றும் Br− அயனிகளாகப் பிரிகை அடைந்து இது ஒரு நல்ல கடத்தியாகச் செயல்படுகிறது. பென்சீன் மற்றும் தொலியீன் கரைசல்களில் கரைந்திருக்கும்போது இது நான்கு மூலக்கூற்று கட்டமைப்பில் (Te4Br16) நின்று கடத்தாப் பொருளாகச் செயல்படுகிறது. அசிட்டோநைட்ரைல் (CH3CN) போன்ற கொடையளிக்கும் பண்பு கொண்ட கரைப்பான்களில் கரைந்திருக்கும்போது அயனி அணைவுச் சேர்மங்கள் உருவாகி அக்கரைசலை  கடத்தும் பண்பு உடையதாக மாற்றுகிறது.
 
:TeBr4 + 2CH3CN  (CH3CN)2TeBr3+ + Br&minus;

## மேற்கோள்கள்

பகுப்பு:தெலூரியம்(IV) சேர்மங்கள்
பகுப்பு:புரோமைடுகள்
பகுப்பு:சால்கோ ஆலைடுகள்
பகுப்பு:தெலூரியம் ஆலைடுகள்
ழகரம் (திரைப்படம்)

***ழகரம்*** (*zhagaram*) என்பது 2019 ஆம் ஆண்டய தமிழ்த் திரைப்படமாகும். இப்படமானது கவா கம்ஸ் எழுதின *ப்ராஜக்ட் ஃ* என்ற புதினத்தின் கதையைத் தழுவி எடுக்கப்பட்டுள்ளது. படத்தை திரைக்கதை அமைத்து அறிமுக இயக்குநரான க்ரிஷ் இயக்கியுள்ளார். படத்திற்கான இசையை தரண் குமார் அமைக்க, படத்தை ‘பால் டிப்போ’ கதிரேசன்  தயாரித்துள்ளார்.

## தயாரிப்பு
படத்தின் முதன்மைக் காட்சிகளானது விசாகப்பட்டினத்தில் எடுக்கப்பட்டுள்ளது. மேலும் சென்னை, மாமல்லபுரம், புதுச்சேரியிலும் காட்சிகள் எடுக்கப்பட்டுள்ளது. படத்தில் புதையலை எடுக்கச் செல்லும் குழுவானது ஒரு பழமையான சுரங்கம் வழியே செல்வதாக வரும் காட்சிக்கு, பல்லவ மன்னர் காலத்தில் கட்டப்பட்ட திருவிடந்தையில் உள்ள சுரங்கத்தைப் போன்ற ஒரு செட் அமைத்து படமாக்கப்பட்டுள்ளது. படத்தின் முதல் சுவரொட்டியை இயக்குநர் விஜய் மில்டன் வெளியாட்டார்.

## கதைச்சுருக்கம்
படத்தின் கதைக்களமானது புதையலைத் தேடுவதாக உள்ளது. சிறுசிறு குறிப்புகளைக் கொண்டு புதையலைத் தேடிப் போகிறது ஒரு குழு அவர்கள் புதயலை கண்டடைகிறார்களா இல்லையா என்பதே கதை.

## நடிகர்கள்
* அகிலாக நந்தா
* சினேகவாக ஈடன் கொரியகோஸ்
* சூரியாவாக விஷ்ணுபரத்
* சந்திரமோகன்
* கோதண்டன்
* மீனேஷ் கிருஷ்ணா

## இசை
இப்படத்திற்கு தரண்  இசையமைத்துள்ளார். படத்தில் ஒரு பாடல் உள்ளது அதை கபிலன் எழுத ஹரிசரண், சுவேதா மேனனும் பாடியுள்ளனர்.

## மேற்கோள்கள்

## வெளி இணைப்புகள்

பகுப்பு:அறிமுக இயக்குநர் திரைப்படங்கள்
பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மலோனிக் நீரிலி

**மலோனிக் நீரிலி** *(Malonic anhydride)* என்பது C3H2O3 என்ற வாய்ப்பாட்டைக் கொண்ட கரிம வேதியியல் சேர்மம் ஆகும். இச்சேர்மத்தை ஆக்சிடேன்-2,4-டையோன் என்ற பெயராலும் அழைக்கிறார்கள். CH2(CO)2O என்ற அமைப்பு வாய்ப்பாடும் இதைக் குறிக்கப் பயன்படுகிறது. மலோனிக் அமிலத்தினுடைய நீரிலியாக அல்லது ஆக்சிடேனின் இரட்டைக் கீட்டோனாக இச்சேர்மம் பார்க்கப்படுகிறது. 

டைகீட்டீனை ஓசோனாற்பகுப்பு செய்து முதன்முதலில் 1988 ஆம் ஆண்டு மலோனிக் நீரிலி தயாரிக்கப்பட்டது . 3,3-டைமெத்தில்-ஆக்சிடேன்-2,4-டையோன் உள்ளிட சில மலோனிக் நீரிலி வழிப்பொருட்கள் அறியப்படுகின்றன. 

## மேற்கோள்கள்

பகுப்பு:கார்பாக்சிலிக் நீரிலிகள்
பகுப்பு:ஆக்சிடேன்கள்
3-ஆக்சிடேனோன்

**3-ஆக்சிடேனோன்** *(3-Oxetanone)* என்பது C3H4O2 என்ற வாய்ப்பாட்டைக் கொண்ட கரிம வேதியியல் சேர்மம் ஆகும். இச்சேர்மத்தை ஆக்சிடேன்-3-ஓன் அல்லது 1,3-எப்பாக்சி-2-புரோப்பனோன் என்ற பெயர்களாலும் அழைக்கிறார்கள். ஆக்சிடேனின் கீட்டோன் வகைச் சேர்மமாகவும் β-புரோப்பியோலாக்டோனின் ஒரு மாற்றியமாகவும் 3-ஆக்சிடேனோன் கருதப்படுகிறது. 

அறை வெப்பநிலையில் நீர்மமாகக் காணப்படும் 3-ஆக்சிடேனோன் 140 ° செல்சியசு வெப்பநிலையில் கொதிக்கிறது. மருத்துவப் பயன் மிகுந்த பிற ஆக்சிடேன்களை தயாரிக்க முயலும் ஆய்வுகளில் பயன்படும் சிறப்பு வேதிப்பொருளாக இது கருதப்படுகிறது. மேலும் கருத்தியலான ஆய்வுகள் பலவற்றுக்கும் இச்சேர்மம் ஆய்வுப்பொருளாக உள்ளது

## மேற்கோள்கள்

பகுப்பு:ஆக்சிடேன்கள்
பகுப்பு:கீட்டோன்கள்
சாங்ஷா

**சாங்ஷா** (*Changsha*, ) சீன மக்கள் குடியரசின் தென்மத்தியில் உள்ள ஹுனான் மாகாணத்தின் தலைநகரமும் மிகுந்த மக்கள்தொகை கொண்ட நகரமும் ஆகும்.   11,819 கிமீ2 (4,563 ச.மை) பரப்பில் அமைந்துள்ள இந்த நகரத்தின் எல்லைகளாக வடக்கில் யுயெயாங், யியாங் நகரங்களும் மேற்கில் லௌதியும் தெற்கில் சியாங்டான், ஷுஷுவும்  கிழக்கில் ஜியாங்சி மாகாணத்தின் யிசூன், பிங்சியாங் நகரங்களும் உள்ளன.  2010 கணக்கெடுப்பின்படி, சாங்ஷாவில் 7,044,118 பேர் வசிக்கின்றனர். இது மாகாணத்தின் மக்கள்தொகையில் 10.72% ஆகும். இது சாங்-சூ-டான் நகரத்தொகுப்பின் அங்கமாகும்.

சாங்ஷா ஜியாங் ஆற்றுப் பள்ளத்தாக்குச் சமவெளியில் அமைந்துள்ளது. இதன் கிழக்கில் லுவோக்சியோ மலைகளும் மேற்கில் ஊலிங் மலைகளும் வடக்கில் டோங்டிங் ஏரியும் தெற்கில்  எங்சான் மலைகளும் அமைந்துள்ளன.  இங்கு பருவப் பெயர்ச்சிக் காற்று சார் ஈரப்பதமுள்ள மிதவெப்ப மண்டல  வானிலை நிலவுகின்றது. ஆண்டின் சராசரி வெப்பநிலை 16.8 முதல் 17.3&nbsp;°C வரையும் (62.2 - 63.1&nbsp;°F)  ஆண்டிற்கான மழையளவு  1,358.6 முதல் 1,552.5 மிமீ வரையும் (53.49 முதல் 61.12 அங் வரை) உள்ளது.

சாங்ஷாவின் வரலாறும் பண்பாடும்  3,000 ஆண்டுகள் தொன்மையானது. ஆன் அரசமரபு (கி.மு 206 – கி.பி 220) ஆட்சியில் சாங்ஷா மாகாணத் தலைநகராக விளங்கியது.  பத்து இராச்சியங்களின் காலத்தில்  (907–951) சூ இராச்சியத்தின் தலைநகராகவும் இருந்துள்ளது.  பொதுயுகத்திற்கு முன்னதான இரண்டாம் நூற்றாண்டு காலத்து அரக்குக் கைவினைப்பொருட்களும் பட்டு உரைநூல்களும்  மாவங்குடுயில் கண்டறியப்பட்டுள்ளன.  இது இந்நகரத்தின் பண்பாட்டுத் தொன்மைக்கும் கைவினை மரபுகளுக்கும்  சான்றாக உள்ளது.

1904இல் சாங்ஷா வெளிநாட்டு வணிகத்திற்கு  அறிமுகமானது. இங்கு ஐரோப்பியர்களும் அமெரிக்கர்களும் பெருமளவில் குடியேறினர். இங்குதான் மா சே துங் பொதுவுடமைக் கொள்கைக்கு மாறினார்.    சீன-சப்பானியப் போர்களின்போது (1931–1945) இங்குதான் முதன்மையான சண்டைகள் நடந்தேறின; சிறிதுகாலத்திற்கு சப்பானியர் கைவசப்படுத்தியிருந்தனர்.  தற்காலத்தில் சாங்ஷா சீனாவின் முதன்மையான வணிக, தயாரிப்பு, போக்குவரத்து மையமாக விளங்குகின்றது.

## மேற்கோள்கள்

## வெளி இணைப்புகள்

*
*Changsha Interactive Map, Information on Locations
*Changsha Government website 
*Changsha National High-Tech Industrial Development Zone 

பகுப்பு:சீன நகரங்களும் ஊர்களும்
பீலே: பெர்த் ஆஃப் எ லெஜெண்ட்

***பீலே: பெர்த் ஆஃப் எ லெஜெண்ட் (Pelé: Birth of a Legend)*** என்பது ஒரு அமெரிக்க வாழ்க்கை வரலாற்றுத் திரைப்படமாகும். இது பிரேசில் கால்பந்தாட்ட வீரரான பீலேவின் ஆரம்பகால வாழ்கையைப் பற்றிய ஒரு படமாகும். இப்படத்தை ஜெஃப் ஜிம்பால்ஸ்ட்டும் மைக்கேல் ஜிம்பால்ஸ்ட்டும் எழுதி இயக்கியுள்ளனர். இப்படத்துக்கு ஏ. ஆர். ரகுமான் இசையமைத்துள்ளார்.

படத்தில் சிறுவயது பீலேயாக *லியோனார்டோ லிமா கார்வால்ஹோ* நடிக்க, 17 வயது பீலேயாக *கெவின் டி பவுலா* நடித்துள்ளார். பீலேவின் தந்தையாக  பிரேசிலின் புகழ்பெற்ற இசைக்கலைஞரான *சீ ஜார்ஜ்* நடித்துள்ளார்.  மேலும்  ரோட்ரிகோ சாண்டோரோ, டியோகோ பொன்னேடா, கோல்ம் மினி ஆகியோரும் நடித்துள்ள படத்தில்  பீலே  ஒரு சிறப்புத் தோற்றத்தில் தோன்றியுள்ளார். இந்தப் படம் பீலேவுக்கும் அவரின் தந்தைக்கும் இடையிலான உறவை மையமாகக் கொண்டுள்ளது.

2013 செப்டம்பரில் படத்தின் முதன்மைப் படப்பிடிப்பானது ரியோ டி ஜெனிரோவில் எடுக்கப்பட்டு, படப்பிடிப்பானது 2014 ஆம் ஆண்டின் பிற்பகுதி வரை நீடித்தது. படமானது எதிர்மறையான விமர்சனங்களைப் பெற்றது, திரைப்பட விமர்சகர்கள், கதையில் உள்ள குறைபாடுகளை சுட்டிக்காட்டி விமர்சித்தனர்.

## தயாரிப்பு
2013 செப்டம்பர் 30 அன்று படத்தின் முதன்மைப் படப்பிடிப்பானது ரியோ டி ஜெனிரோவில் தொடங்கியது. படமானது 2014 உலகக்கோப்பை காற்பந்து போட்டி நடக்கும் காலப்பகுதியில் வெளியிடப்பட மாட்டாது என்று 2014 பெப்ரவரி 9 அன்று அறிவிக்கப்பட்டது, ஏனெனில் படத்தின் பிந்தைய தயாரிப்புப் பணிகள் மற்றும் மறு படப்பிடிப்பு போன்ற வேலைகள் இருந்ததே காரணம்.
## கதைச்சுருக்கம்
1950இல் பிரேசிலில் நடந்த உலகக் கோப்பை கால்பந்து போட்டியில், உருகுவேயிடம் பிரேசில் தோல்வியடைந்தது. அந்த தோல்வியால் ஒட்டுமொத்த பிரேசிலும் சோகத்தில் மூழ்கியது. பீலேவின் தந்தை வானோலியில் பிரேசில் தோற்றதைக் கேட்டுக் கண்ணீரோடு புலம்புவார். அப்போது சிறுவனான பீலே, தான் வளர்ந்து அந்தக் கோப்பையை நாட்டுக்காக வெல்வேன் என்று அவரிடம் சத்தியம் செய்வார். அந்தச் சத்தியத்தை அவர் எப்படி நிறைவேற்றினார் என்பதுதான் படத்தின் கதை. 
## மேற்கோள்கள்

பகுப்பு:2016 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
அமோனியம் அயோடேட்டு

**அமோனியம் அயோடேட்டு** *(Ammonium iodate)* என்பது NH4IO3  என்ற வாய்ப்பாட்டைக் கொண்ட கனிம வேதியியல் சேர்மம் ஆகும். எல்லா அயோடேட்டு உப்புகளைப் போலவே அமோனியம் அயோடேட்டும் குளிர்ந்த நீரில் மிகக் குறைவாகவும் சூடான நீரில் மிதமாகவும் கரைகிறது. இது ஒரு வலிமையான ஆக்சிசனேற்றியாகும். 
## தயாரிப்பு
அமோனியாவுடன் அயோடிக் அமிலத்தைச் சேர்த்து நடுநிலையாக்கம் செய்வதன் மூலம் அமோனியம் அயோடேட்டைத் தயாரிக்க முடியும் 
:. 
தண்ணீரில் மிகக் குறைவாக கரையும் பண்பைக் கொண்டு ஓர் அமோனியம் உப்புடன் அயோடேட்டு கரைசலைச் சேர்த்து இதை வீழ்படிவாக்கியும் தயாரிக்கலாம். 
:
அயோடினை அமோனியம் ஐதராக்சைடு கரைசலில் கரைத்து பிற அயோடேட்டுகள் தயாரிப்பது போல அமோனியம் அயோடேட்டைத் தயாரிக்க இயலாது. இவ்வினையில் வெடிபொருளான நைட்ரசன் டிரை அயோடைடு உருவாகிறது.
:
## வேதிப்பண்புகள்
ஒடுக்கும் அமோனியம் அயனியும் ஆக்சிசனேற்றும் அயோடேட்டு அயனியும் அமோனியம் அயோடேட்டில் இருப்பதால் 150° செல்சியசு வெப்பநிலையில் இது நைட்ரசன், ஆக்சிசன், அயோடின் மற்றும் தண்ணீராக சிதைவடைகிறது. 
60 °செல்சியசு வெப்பநிலைக்கு கீழான வெப்பநிலையில் இவ்வினை நிகழ்வதில்லை. ஆனால் பொட்டாசியம் டைகுரோமேட்டு அல்லது தாமிர(II) குளோரைடு வினையூக்கியின் இதுவும் அறை வெப்பநிலையில் எரிகிறது. 
:
## பாதுகாப்பு
அனைத்து அயோடேட்டு உப்புகளைப் போல அமோனியம் அயோடேட்டும் ஒரு வலிமையான ஆக்சிசனேற்ரியாகச் செயல்படும் என்பதால் இதை கந்தகம், பாசுபரசு மற்றும் உலோகத் தூள்கள் போன்ற தீப்பற்றும் பொருட்களிடம் இருந்து தொலைவில் வைக்கப்படவேண்டும். 
## மேற்கோள்கள்

பகுப்பு:அமோனியம் சேர்மங்கள்
பகுப்பு:அயோடேட்டுகள்
லக்சிமி சிவனேஸ்வரலிங்கம்

**லக்சிமி சிவனேஸ்வரலிங்கம்** (*Luksimi Sivaneswaralingam*, பிறப்பு: செப்டம்பர் 26, 1990) தமிழ்த் திரைப்படப் பின்னணிப் பாடகி ஆவார். பல்வேறு வகையிலான பாடல்களை யூடியூப், இன்ஸ்ட்டாகிராம் ஆகியவற்றின் ஊடாகப் பகிர்ந்து வருகிறார்.

## வாழ்க்கைச் சுருக்கம்
இலங்கையில் யாழ்ப்பாணத்தில் பிறந்து வளர்ந்த இவர் புலம் பெயர்ந்து கனடாவில் தொராண்டோவில் வசித்து வருகிறார். இலக்சிமி தனது மூன்றாவது அகவையில் இசை கற்றுக் கொண்டார்.

கனடாவின் பல மேடைகளில் இவர் பாடி வரும் இவர் பரத நாட்டியக் கலைஞரும் ஆவார். இலக்சிமி தொறாண்டோ பல்கலைக்கழகத்தில் மேற்கத்தைய செவ்வியலிசைத் துறையில் இளங்கலைப் பட்டம் பெற்றவர். தற்போது முதுகலைக் கல்வியை தொடர்கின்றார். அண்ணாமலைப் பல்கலைக்கழகத்தின் கனடாக் கிளையில் படித்து கருநாடக இசையில் பட்டம் பெற்றார். ஐபிசி தமிழ் வானொலி நடத்திய இன்னிசைக் குரல் நிகழ்ச்சியில் முதலாவது இடத்தைப் பெற்றார்.

## சிறப்புகள்
* டி. இமானின் இசையில் 2017 இல் வெளிவந்த போகன் திரைப்படத்தில் கவிஞர் தாமரை இயற்றிய *செந்தூரா* என்ற பாடலைப் பாடிப் பிரபலம் அடைந்தார்.
* *இப்படை வெல்லும்* இசைத்தொகுப்பை வெளியிட்டார்.
* 2018 ஆம் ஆண்டின் சிறந்த பின்னணிப் பாடகிக்கான விஜய் விருது இவருக்கு வழங்கப்பட்டது.
* 2018 இல் வெளியான டிக் டிக் டிக் தமிழ்த் திரைப்படத்தின் தெலுங்கு மொழிமாற்றுத் திரைப்படத்தில் *கண்ணையா* என்ற பாடலைப் பாடியுள்ளார்.

## மேற்கோள்கள்

பகுப்பு:1990 பிறப்புகள்
பகுப்பு:கனேடியத் தமிழ் கலைஞர்கள்
பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:1993 பிறப்புகள்
பகுப்பு:கனடிய இலங்கைத் தமிழ் வம்சாவளி மக்கள்
ஜான் இசுடோன்சு

**ஜான் இசுடோன்சு** (*John Stones*,  28 மே 1994) ஆங்கில தொழில்முறை கால்பந்தாட்ட வீரர்.  இவர்   இங்கிலீஷ் பிரீமியர் லீக் கழகம் மான்செஸ்டர் சிட்டி அணியிலும்  இங்கிலாந்து தேசிய அணியிலும் மையத் தடுப்பாட்ட வீரராகவும் சில நேரங்களில்  வலதுசாரி தடுப்பாட்ட வீரராகவும் விளையாடுகிறார்.

இசுடோன்சு தமது கால்பந்தாட்ட வாழ்வை தன் பிறந்த ஊரின் பார்ன்சுலே கால்பந்துக் கழகத்தில்  துவங்கினார்; மார்ச்சு 2012இல் 17ஆம் அகவையில் தமது முதல் ஆட்டத்தில் பங்கேற்றார்.  ஆங்கில பிரீமியர் கழகமான எவர்ட்டனில்  ஏறத்தாழ £3&nbsp;மில்லியனுக்கு சனவரி 2013இல் ஏற்கப்பட்டார்.  அடுத்த நான்கு பருவங்களில் 95 ஆட்டங்களில் பங்கேற்றார். ஆகத்து 2016இல் மான்செஸ்டர் சிட்டி கழகத்தில் £47.5&nbsp;மில்லியன் துவக்கத்தொகைக்கு சேர்ந்தார். 2018இல் இவ்வணி இங்கிலீஷ் பிரீமியர் லீக் மற்றும் கால்பந்து கூட்டிணைவுக் கோப்பை போட்டிகளில் வாகைசூட பங்களித்தார்.

இங்கிலாந்தின் 19, 20, 21 அகவைக்கு கீழானோர் அணிகளில் பங்கேற்ற பின்னர் மூத்த அணியில்  2014இல் ஆடத்தொடங்கினார்.  யூரோ 2016 மற்றும் 2018 உலகக்கோப்பை காற்பந்து போட்டிகளுக்கான இங்கிலாந்து அணியில் இடம் பெற்றுள்ளார்.

## பன்னாட்டுப் பங்களிப்புகள்

### பன்னாட்டு கோல்கள்
:*2018 சூன் 24 இல் விளையாடிய ஆட்டம் வரை. பின்வரும் பட்டியலில் ஆட்ட எண்ணிக்கை நிரலில் இங்கிலாந்தின் ஆட்ட எண்ணிக்கை கொடுக்கப்பட்டுள்ளது. இந்நிரலில் ஸ்டோன் எடுத்த கோல் இங்கிலாந்தின் எந்த ஆட்ட எண்ணிக்கையின் பின்னர் எடுக்கப்பட்டது என்பதைக் குறிக்கிறது.*

## மேற்கோள்கள்

பகுப்பு:இங்கிலாந்து காற்பந்தாட்ட வீரர்கள்
பகுப்பு:1994 பிறப்புகள்
பகுப்பு:2018 உலகக்கோப்பை காற்பந்து வீரர்கள்
புரோவென்சு

thumb|right|300px|தற்காலத்திய புரோவென்சு-ஆல்ப்சு-பிரெஞ்சு ரிவெரா மண்டலத்தில் வரலாற்றில் மண்டலமாகவிருந்த புரோவென்சு  வெளிர் ஆரஞ்சு வண்ணத்தில் காட்டப்பட்டுள்ளது.
**புரோவென்சு** (*Provence*)  தென்கிழக்கு பிரான்சில் நடுநிலக் கடலோரத்தில் ரோன் ஆற்றுக்கு கிழக்கே இருந்த முன்னாள் மண்டலம். இது தற்போதைய புரோவென்சு-ஆல்ப்சு- பிரெஞ்சு ரிவியரா மாகாணத்தின் பெரும்பகுதியாக உள்ளது. இதன் எல்லைகளாக மேற்கில் ரோன் ஆறும், கிழக்கில் இத்தாலியும் உள்ளன. கடந்த காலத்தில் இதன் தலைநகரங்களாக ஆர்லெசு, ஐக்சு-ஆன்-புரெவென்சே, அவிக்னோன்  இருந்துள்ளன. இன்று இம்மண்டலத்தின் தலைநகரமாக மர்சேய் உள்ளது. இந்த மண்டலத்தின் முக்கியமான பிற நகரங்களாக டீக்னெ-லெசு-பெய்ன்சு, காப், நீஸ், துலோன் ஆகியன உள்ளன.

## புரோவென்சின் சில காட்சிகள்

File:Lavender field and Mont Ventoux.jpg|Mont Ventoux and a field of lavender
File:Marseille hafen.jpg|The old port of Marseille.
File:France Arles Place Republique.JPG|Place Republique in Arles
File:Moustiers Sainte Marie 1.jpg|Moustiers-Sainte-Marie, in Upper Provence
File:Provence street.jpg|Provençal country road lined with plane trees
File:Camargueflamingos.jpg|Flamingos in the Camargue
File:Sisteron 2004.jpg|Sisteron
File:Avant l'orage.jpg|Pont Saint-Bénézet at sunset
File:Croix de Provence Sainte Victoire.jpg|Croix de Provence on Mount Sainte-Victoire


## வெளி இணைப்புகள்

* Official Provence Alpes Côte d'Azur (PACA) Tourist Board
* Official Bouches-du-Rhône Tourist Board
* Official Vaucluse Tourist Board
*  Aix-en-Provence Tourist Office
பகுப்பு:பிரான்சின் நிர்வாகப் பிரிவுகள்
1470

**1470** (**[[ரோம எண்ணுருக்கள்|MCDLXIX]]**) பழைய யூலியன் நாட்காட்டியில் ஒரு திங்கட்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* மார்ச் 12 &ndash; ரோசாப்பூப் போர்கள்: இங்கிலாந்து இராச்சியத்தில் யோர்க் அரசர்கள் லான்காஸ்டர்களை வென்றனர்.
* மே 15 &ndash; மூன்று தடவைகள் சுவீடனின் மன்னராகப் பதவியில் இருந்த எட்டாம் சார்லசு இறந்தார்.
* மே 16 - ஸ்டென் ஸ்டூர் தன்னை சுவீடனின் மன்னராக அறிவித்தார். சூன் 1 இல் இவர் மன்னராக ஏற்றுக் கொள்ளப்பட்டார்.
* செப்டம்பர் 13 &ndash; இங்கிலாந்தின் மன்னர் நான்காம் எட்வர்டின் முன்னாள் சகாவான வாரிக் குறுநில மன்னர் ரிச்சார்ட் நெவில் தலைமையிலான கிளர்ச்சியை அடுத்து, மன்னர் தனது மைத்துனர் பர்கண்டியின் சார்லசிடம் உதவி கேட்க வேண்டி வந்தது.
* அக்டோபர் 3 &ndash; இலண்டன் கோபுரத்தில் சிறை வைக்கப்பட்டிருந்த இங்கிலாந்தின் ஆறாம் என்றி அங்கிருந்து விடுவிக்கப்பட்டு, மன்னராக்கப்பட்டார்.
* பகாங்கு சுல்தானகம் உருவாக்கப்பட்டது (இன்றைய மலேசியாவில்).
* யொகான் ஹெயின்லின் அச்சியந்திரத்தை பிரான்சில் அறிமுகப்படுத்தி, தனது முதலாவது நூலை இதே ஆண்டில் வெளியிட்டார்.
* இந்த ஆண்டுக்கும் 1700 இற்கும் இடையில் சுவிட்சர்லாந்து கூட்டமைப்பில் 8,888 சூனியக் காரிகள் கைது செய்யப்பட்டனர். இவர்களில் 5,417 பேருக்கு மரண தண்டனைநிறைவேற்றப்பட்டது.

## பிறப்புகள்

## இறப்புகள்
*இராமாநந்தர் - இந்திய வைணவப் புலவர்

## மேற்கோள்கள்

*
டைட்டானிக் (1943 திரைப்படம்)

**டைட்டானிக்** (***Titanic***) என்பது 1943 ஆண்டைய ஜேர்மன் பிரச்சாரப் படம் ஆகும், இது 1912 இல் டைட்டானிக் கப்பல் மூழ்கியதை அடிப்படையாகக் கொண்டு  எடுக்கப்பட்ட ஒரு திரைப்படமாகும். இது இரண்டாம் உலகப் போர் காலகட்டத்தின்போது, டாப்ஸ் புரொடக்சன்ஸ் யுஎஃப்ஏ நிறுவனத்தால் தயாரிக்கப்பட்ட படமாகும்.  பிரித்தானிய நிறுவனத்தால் ஏற்கனவே 1929 ஆம் ஆண்டில் இந்த கப்பல் நேர்ச்சி பற்றிய ஒரு ஜெர்மன் மொழி திரைப்படம் தயாரித்து வெளியிட்டிருந்தது. இருந்தாலும், இந்தத் திரைப்படத்தை நாஜி பரப்புரை அமைச்சரான ஜோசப் கோயபல்சால் ஜெர்மானிய திரைப்படத் துறை மற்ற எந்த நாட்டின் திரைத் துறைக்கும் குறைந்ததில்லை என்பதை நிறுவ வேண்டும். என்பது மட்டுமல்லாமல், இட்லரின் கொள்கை பிரச்சாரப் படமாகவும் எடுக்கப்பட்டது. படமானது  பிரித்தானிய. அமெரிக்கப் பெரு முதலாளித்துவமே இந்தப் பேரழிவிற்கு காரணம் என்று குற்றம்சாட்டும் நோக்குடன் எடுக்கப்பட்டது. கப்பல் குழுவினரில் முற்றிலும் கற்பனை வீரரான ஒரு ஜேர்மனிய அதிகாரி இருப்பதாக சித்தரிக்கப்பட்டார். இவர் பிரித்தானிய அதிகாரிகளை விட சிறந்தவராக காட்டப்பட்டார். இது பிற இனத்தவருடன் ஒப்பிடுகையில் ஜேர்மனியர்கள் உயர்ந்தவர்களாகவும் துணிச்சலானவர்களாகவும், தன்னலமற்றவர்களாகவும் காட்டும் நோக்கம் கொண்டதாக இருந்தது.

திரைப்படத்தின் அசல் இயக்குனரான ஹெர்பர்ட் செல்பின் நாஜி ஆட்சிக்கு எதிராக பேசியதாக பின்னர் கைது செய்யப்பட்டு - பின்னர் சிறையில் தூக்கிலிடப்பட்டார் - படத்தின் எஞ்சிய காட்சிகளை வெர்னர் கிலிங்கர் இயக்கி நிறைவு செய்தார். ஆனால், அவரது பெயர் படத்தில் இடம்பெறவில்லை.

நிறைவடைந்த படம் கோயபெல்ஸுக்குத் திருப்தி அளிக்கவில்லை. நாஜி ஆக்கிரமித்திருந்த பிற தேசங்களில் மட்டும் 1843 நவம்பரில் டைட்டானிக் திரையிடப்பட்டது. நாஜிக் கொள்கைளைப் பரப்பும் நோக்கில் உருவாக்கப்பட்ட திரைப்படம், அதற்கு நேர்மாறான விளைவுகளை உண்டாக்கலாம் என கோயபெல்ஸ் அஞ்சியதால் ஜெர்மனியில் திரையிடப்படவில்லை. பிறகு படத்தை பிறகு கோயபால்ஸ் முழுமையாக படத்தை தடை செய்தார்.

இப்படமானது டைட்டானிக் கப்பலின் நிகழ்வுகளைக் கொண்டு டைடானிக் என்ற பெயரிடப்பட்டு எடுக்கப்பட்ட முதல் திரைப்படம் ஆகும். மேலும் படத்தில் கப்பல் மூழ்கிய சம்பவத்தில் வரலாற்று நபர்களுடன் பல்வேறு கற்பனைக் கதாபாத்திரங்கள் போன்றவற்றைக் கொண்டும் எடுக்கப்பட்டது இப்படம் டைடானிக் படங்களுக்கு முதல் தொடக்கமாக அமைந்தது.
## மேற்கோள்கள்

பகுப்பு:1943 திரைப்படங்கள்
பகுப்பு:செருமானியத் திரைப்படங்கள்
பூங்கொடி பதிப்பகம்

**பூங்கொடி பதிப்பகம்** என்பது சென்னையில் செயல்பட்டுவரும் ஒரு பதிப்பகம் ஆகும். இந்தப் பதிப்பகமானது 1968 ஆண்டு சுப்பையாவால் துவக்கப்பட்டது. இப்பதிப்பகமானது ம. பொ. சிவஞானம், மா. இராசமாணிக்கனார், வெ. சாமிநாத சர்மா, தி. க. சிவசங்கரன், வல்லிக்கண்ணன், லக்ஷ்மி, பெ. சு. மணி, கழனியூரன் உள்ளிட்ட முக்கிய இலக்கிய ஆளுமைகளின்  4,000க்கும் மேற்பட்ட நூல்களை இதுவரை வெளியிட்டுவருகின்றது. 

இப்பதிப்பகம் வெளியிட்ட ம. பொ. சி.யின் விடுதலைப் போரில் தமிழகம் நூலானது, அதன் சிறப்பு கருதி தமிழக அரசால் நாட்டுடைமையாக்கப்பட்டது. இவர்களின் மற்றொரு வெளியீடான லக்ஷ்மியின் ஒரு காவிரியைப் போல புதினத்துக்கு சாகித்ய அகாதமி விருது வழங்கப்பட்டிருக்கிறது.

## மேற்கோள்கள்

பகுப்பு:தமிழ்ப் பதிப்பகங்கள்
பகுப்பு:தமிழ்நாட்டுப் பதிப்பகங்கள்
வொய்வொதீனா

**வொய்வொதீனா** (*Vojvodina*, செருபிய குரோவாசிய மொழி:  சுலோவாக்கிய, செக்: ;), அலுவல்முறையாக **வொய்வொதீனா தன்னாட்சி மாகாணம்** (*Autonomous Province of Vojvodina*,  / *Autonomna Pokrajina Vojvodina*;), செர்பியாவில் நாட்டின் வடபகுதியில் பன்னோனியன் சமவெளியில் உள்ள தன்னாட்சி மாகாணம் ஆகும். 

நோவி சாத் வொய்வொதீனாவின் மிகப்பெரிய நகரமும் நிர்வாக மையமும் ஆகும்.  வொய்வொதீனாவின் மக்கள்தொகை கிட்டத்தட்ட 2 மில்லியன் (இது செர்பியாவின் மக்கள்தொகையில், கொசாவோவைத் தவிர்த்து,  27% ஆகும். இந்த மாகாணத்தில் 26 இனக் குழுக்களும் அலுவல்முறையாக ஆறு மொழிகளும் உள்ளன.
## மேற்கோள்கள்

## வெளியிணைப்புகள்

*  Government of the Autonomous Province of Vojvodina
*  Assembly of the Autonomous Province of Vojvodina
*  Provincial Secretariat for Regional and International Cooperation
*  Tourism organization of Vojvodina 
*  VojvodinaCafe - All about Vojvodina
*Useful information about Vojvodina, Parks of Nature, River Expedition, Wine Trails, Cities, Etno, Adventure and more 
*Interactive map of Novi Sad
*
*Statistical information about municipalities of Vojvodina
*List of largest cities of Vojvodina 
* ''The encyclopedia of Vojvodina''
பகுப்பு:செர்பியா
1409

**1409** (**[[ரோம எண்ணுருக்கள்|MCDIX]]**) பழைய யூலியன் நாட்காட்டியில் ஒரு செவ்வாய்க்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
*சனவரி 1 &ndash; வேல்சு ஆர்லெக் அரண்மனையை இங்கிலாந்திடம் இழந்தது.
*மார்ச் 25 &ndash; பீசா பொதுச்சங்கம் ஆரம்பமானது. சூன் 5 இல் அது திருத்தந்தை பன்னிரண்டாம் கிரகோரியையும், பதின்மூன்றாம் பெனடிக்டையும் பதவியில் இருந்து அகற்றியது. சூன் 26 இல் பெத்ரோசு பிலார்கொசை ஐந்தாம் அலெக்சாந்தர் என்ற பெயரில் திருத்தந்தை ஆக்கியது. இவர் பின்னர் எதிர்-திருத்தந்தை என அழைக்கப்பட்டார்.
*சூலை &ndash; முதலாம் மார்ட்டின் சிசிலியின் மன்னராக முடிசூடினார்.
*ஆகத்து 7 &ndash; பீசா பொதுச்சங்கம் மூடப்பட்டது.
*டிசம்பர் 2 &ndash; லீப்சிக் பல்கலைக்கழகம் அமைக்கப்பட்டது.
*உலுக் பெக் சமர்கந்தின் ஆளுநரானார்.
*சீனாவின் மிங் பேரரசின் கடற்படைத் தளபதி செங்கே இலங்கைக்குப் பயணம் மேற்கொண்டு கோட்டை இராச்சியம் மீது போர் தொடுத்தார்.

## பிறப்புகள்

## இறப்புகள்

## மேற்கோள்கள்

*
செயின்ட் இலாரன்சு ஆறு

**செயின்ட் இலாரன்சு ஆறு** ( *Saint Lawrence River*,  வட அமெரிக்க கண்டத்து நடுமையிலுள்ள பெரிய ஆறு. செயின்ட் இலாரன்சு ஆறு கிட்டத்தட்ட வடக்கு-கிழக்காக ஓடுகிறது. இது அமெரிக்கப் பேரேரிகளை அத்திலாந்திக்குப் பெருங்கடலுடன் இணைக்கிறது. பேரேரிகள் வடிநிலத்தின் முதன்மை வெளியேற்று நீர்வழியாகவும் உள்ளது. இது கனடிய மாகாணங்களான கியூபெக், ஒன்றாரியோ வழியாகவும் கனடா-ஐக்கிய அமெரிக்க பன்னாட்டு எல்லையின் கனடிய ஒன்றாறியோவிற்கும்  ஐக்கிய அமெரிக்க மாநிலம் நியூ யோர்க்கிற்கும்  இடைப்பட்டப்பகுதியிலும் பாய்கிறது.  இதை அடிப்படையாகக் கொண்டே வணிகமய செயின்ட் இலாரன்சு கடல்வழி  கட்டமைக்கப்பட்டுள்ளது.

இந்தக் கடல்வழியின் செயின்ட் இலாரன்சு ஆற்றுப்பகுதி தொடர்ச்சியான கால்வாய் அல்ல; இது ஆற்றினுள் பல பயணிக்கக்கூடிய வழிகள் அடங்கியதாகும். ஆற்றில் பல தடுப்பணைகள் கட்டப்பட்டுள்ளன,  ஆற்றங்கரையில் பல கால்வாய்கள் மூலம் விரைவோட்டப்பகுதிகளும் அணைகளையும் தவிர்க்கப்படுகின்றன. கனடாவில்  பல தடுப்பணைகளை செயின்ட் இலாரன்சு கடல்வழி மேலாண்மை நிறுவனம் பராமரிக்கிறது; அமெரிக்கப் பகுதியில்  செயின்ட் இலாரன்சு கடல்வழி மேம்பாட்டு நிறுவனம் நிர்வகிக்கிறது. இந்த இரு நிறுவனங்களும் இணைந்து இதனை **"பெருவழி H<sub>2</sub>O"** என விளம்பரப்படுத்துகின்றன. மொண்ட்ரியாலிலிருந்து அத்திலாந்திக்கு வரையிலான  ஆற்றுப்பகுதி கனடிய நிர்வாகத்தில் கியூபெக் துறைமுக கனடா போக்குவரத்தால் கட்டுப்படுத்தப்படுகிறது.

## மேற்கோள்கள்

## வெளி இணைப்புகள்

*Regional Geography of the St. Lawrence River
*Great Lakes St. Lawrence Seaway System
*Safe Passage: Aids to Navigation on the St. Lawrence  &ndash; Historical essay, illustrated with drawings and photographs
*Annotated Bibliography on St. Lawrence County and Northern New York region. 
*International Saint Lawrence River Board of Control 
*Saint Lawrence River from ''The Canadian Encyclopedia'' 
*Watch the Jacques Cousteau documentary, ''St. Lawrence: Stairway to the Sea'' 
*The Steamboats "Sir James Kemp" and "Lord Dalhousie" on the River St. Lawrence, Upper Canada in 1833 by D.J. Kennedy, Historical Society of Pennsylvania 

பகுப்பு:கனடாவின் ஆறுகள்
துத்தநாகம் அமோனியம் குளோரைடு

**துத்தநாகம் அமோனியம் குளோரைடு** *(Zinc ammonium chloride)* என்பது (NH4)2ZnCl4 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். டெட்ரா குளோரோ சிங்கேட்டின் அமோனியம் உப்பாக துத்தநாகம் அமோனியம் குளோரைடு கருதப்படுகிறது. வெப்ப முழுக்கு துத்தநாகப்பூச்சு செயல்முறையில் இது ஓர் இளக்கியாகப் பயன்படுகிறது  .

## பயன்கள்

துத்தநாக மேற்பூச்சுக்கு உட்படுத்தப்படவேண்டிய எஃகு, இரும்பு ஆக்சைடின் சீரற்ற மேற்பரப்பை நீக்குவதற்காக மேற்கொள்ளப்படும் அமிலத் தூய்மையாக்கல் செயல்முறைக்குள் செலுத்தப்படுகிறது. இச்செயல்முறைக்குப் பின்னர் வளிமண்டலத்தில் வெளிப்பட்டவுடன் எஃகின் மேற்பரப்பு மிகுந்த செயல்திறன் மிக்கதாக மாறி உடனடியாக ஆக்சைடு அடுக்குகள் உருவாகத் தொடங்குகின்றன. நீரிய கரைசலில் உள்ள துத்தநாகம் அமோனியம் குளோரைடு இளக்கியை எஃகின் மீது பூசுவதால் ஒட்டுமொத்தமாக இவ்வாறு எந்தவிதமான ஆக்சைடுகள் உருவாவதும் தடுக்கப்படுகிறது. மேலும் மேற்பூசும் படிநிலையின்போது உருகிய துத்தநாகம் எஃகு மேற்பரப்புடன் அதிகபட்சமாக படிவதையும் கலப்பதையும் துத்தநாகம் அமோனியம் குளோரைடு இளக்கி அனுமதிக்கிறது . 

## பாதுகாப்பு

அமெரிக்க போக்குவரத்துத் துறை துத்தநாகம் அமோனியம் குளோரைடை ஒன்பதாவது வகை தீங்கான பல்வகைப் பொருள் எனப்பட்டியலிட்டுள்ளது.
 
## மேற்கோள்கள்

பகுப்பு:அமோனியம் சேர்மங்கள்
பகுப்பு:துத்தநாக சேர்மங்கள்
பகுப்பு:டெட்ராகுளோரோ சிங்கேட்டுகள்
கௌஹர் ஜான்

**கெளஹர் ஜான்** (*Gauhar Jaan*, 26 சூன் 1873 –  17 சனவரி 1930) கல்கத்தாவைச் சேர்ந்த புகழ்பெற்ற இந்துஸ்தானி இந்தியப் பாடகரும், நடனக் கலைஞரும் ஆவார். இவரின் இயற்பெயர் ஏஞ்சலினா எவர்டு (*Angelina Yeoward*) என்பதாகும். இந்தியாவில் முதன் முதலாக 78 rpm வேகத்தில் இயங்கும் கிராம்போன் இசைதட்டுகளில் இவரது பாடல்கள் பதியப்பட்டு இந்திய கிராமபோன் நிறுவனத்தால் வெளியிடப்பட்டது.

## ஆரம்ப வாழ்க்கை
கெளஹர் ஜான் பிறப்பால்  ஏஞ்சலினா எவர்டு என்று அறியப்படுபவர். 26 சூன் 1873 ஆம் ஆண்டில் ஆசாம்கார் என்னும் இடத்தில் ஆர்மீனிய வம்சாவழியில் பிறந்தார். அவரின் தந்தை வில்லியம் ராபர்ட் எவர்டு ஒரு உலர் பனிக்கட்டி ஆலையில் பொறியியலாளராக பணியாற்றினார். 1872 ஆம் ஆண்டில் கெளஹரின் தாயார் விக்டோரியா ஹெமிங்ஸை திருமணம் செய்து கொண்டார். விக்டோரியா பிறப்பால் ஒரு இந்தியப் பெண். மேலும் இந்திய இசை மற்றும் நடனத்தில் பயிற்சி பெற்றவர்.

துரதிருஷ்டவசமாக, வில்லியம் மற்றும் விக்டோரியாவிற்கும் இடையேயான திருமணம் உறவு நீண்ட காலம் நீடிக்கவில்லை. விக்டோரியா குர்ஷெத் என்ற ஒரு நண்பருடன் நட்பை வளர்த்தார். இதனால் ஏஞ்சலினாவின் பெற்றோர் 1879 இல் விவாகரத்து பெற்றனர். விவாகரத்து செய்த பிறகு, திருமதி. எவர்டு இஸ்லாத்தை ஏற்றுக்கொண்டு, மாலக் ஜான் என்று தனது பெயரை மாற்றிக்கொண்டார், மேலும் அவரது மகளுக்கு கௌஹர் ஜான் என்று பெயரிட்டார். கெளஹருக்கு "கௌரா" என்ற புனைப்பெயரை வைத்திருந்தார். கெளஹரின் தாயாரை  "பாடி" மாலக் ஜான் என்று அழைக்கப்படுவது குறிப்பிடத்தக்கது, ஏனென்றால் அந்த நேரத்தில் மூன்று பிரபலமான மாலக் ஜான்ஸ் இருந்தார்கள், பாடி என்றால் அவர் மாலக் ஜான்களில் மூத்தவர் என்று குறிப்பிடப்படுகிறது.

## மேற்கோள்கள்

பகுப்பு:1873 பிறப்புகள்
பகுப்பு:1930 இறப்புகள்
பகுப்பு:இந்துஸ்தானி இசைக் கலைஞர்கள்
பகுப்பு:இந்தியப் பாடகர்கள்
ரோமன் ரெயின்சு

**லயதி ஜோசப் "ஜோ" அனாய்** (Leati Joseph "Joe" Anoaʻi)  (பிறப்பு மே 25, 1985) என்பவர் அமெரிக்க தொழில்முறை மற்போர் வீரர், நடிகர்  மற்றும் கிரிதிரான் கால்பந்து அணியின் முன்னாள் தொழில்முறை வீரரும் ஆவார்.  இவர் புகழ்பெற்ற உலக தொழில்முறை குத்துச் சண்டை  குடும்பமான அனோவா குடும்பத்தின் ஒரு  அங்கத்தினர் ஆவார்.டுவெயின் ஜான்சன் , ரிக்கிசி மற்றும் தெ ஊ சோஸ் ஆகியோர் இந்தக் குடும்பத்தினர் ஆவர். இவர் தற்போது உலக மற்போர் மகிழ்கலை நிறுவனத்துடன் ஒப்பந்தத்தில் ஈடுபட்டு ரா எனும் குத்துச் சண்டைப்பிரிவில் ரோமன் ரெயின்சு எனும் பெயரில்விளையாடி வருகிறார்.

## திரைப்பட வரலாறு

### திரைப்படம்

### தொலைக்காட்சி

### வலைத்தளத்தில்

### நிகழ்பட ஆட்டம்

## சான்றுகள்


## வெளியிணைப்புகள்

* 
* Georgia Tech profile 

பகுப்பு:மற்போர் வீரர்கள்
பகுப்பு:வாழும் மக்கள்
பகுப்பு:1985 பிறப்புகள்
பகுப்பு:ஐக்கிய அமெரிக்க உரோமன் கத்தோலிக்கர்கள்